rejauldu/bengali-wikipedia huggingface dataset:
মহেশপুর সরকারি ডিগ্রী কলেজ বাংলাদেশের খুলনা বিভাগের ঝিনাইদহ জেলার মহেশপুর উপজেলাতে অবস্থিত একটি শিক্ষাপ্রতিষ্ঠান। বর্তমানে কলেজটি উচ্চ মাধ্যমিক, স্নাতক ও সম্মান শ্রেণীতে বিভিন্ন বিষয়ে পাঠ দান করা হয়।   ইতিহাস  মহেশপুর ইতিহাসে মহেশপুর সরকারি ডিগ্রী কলেজ মহেশপুর, ঝিনাইদহ। জনগণের উচ্চ মাধ্যমিক স্তরের শিক্ষার সহজলভ্যতা নিশ্চিত করে একটি আলোকিত সমাজ গঠনের প্রয়াসে বাংলাদেশের প্রতিটি উপজেলা গড়ে উঠেছে। এর মধ্যে এক বা একাধিক কলেজ তার অভিজাত ব্যক্তিদের পৃষ্ঠপোষকতায়। মহেশপুর একটি বৃহৎ উপজেলা হওয়ায় ২ লাখ মানুষ রয়েছে যাদের শিক্ষাই এর উন্নয়নের পূর্বশর্ত। এই উপলব্ধি থেকেই এখানে একটি কলেজ স্থাপনে এগিয়ে এসেছেন এই সমাজের মানুষ। কিন্তু প্রতিকূল পরিস্থিতি এবং আর্থ-সামাজিক প্রতিবন্ধকতা কয়েকবার তাদের প্রচেষ্টাকে ব্যর্থ করে দেয় তবে এই কলেজের জন্ম, পর্যায় অনুসারে অগ্রগতি এবং অন্যান্য বিবরণ অত্যন্ত হৃদয়গ্রাহী হয়ে উঠেছে – এই বয়সের সকল মানুষের কাছে আবেদনময়। বলা যায় মহেশপুর ইতিহাসে মহেশপুর সরকারি ডিগ্রী কলেজটি 1972 সাল থেকে মহেশপুর শহরের কেন্দ্রস্থলে কলেজটি প্রতিষ্ঠার জন্য লোকেরা প্রাণপণ চেষ্টা করেছিল কিন্তু তাদের প্রচেষ্টা শেষ হয়। অবশেষে ১৯৮৫ সালে কলেজটি প্রতিষ্ঠিত হয়।   শিক্ষাকার্যক্রম  উচ্চমাধ্যমিক (বিজ্ঞান, মানবিক, ব্যবসায় শিক্ষা), ডিগ্রি (পাস), ডিগ্রি (অনার্স) পর্যায়ে পাঠদান করা হয়। বর্তমানে কলেজে ২টি বিষয়ে অনার্স কোর্স চালু আছে।   স্নাতক (সম্মান) কোর্স:    ইতিহাস  অর্থনীতি   বর্তমান শিক্ষক ও কর্মচারীদের সংখ্যা  কলেজটিতে বর্তমানে ৪২ জন শিক্ষক কর্মরত। এবং ১৬ জন কর্মচারী কর্মরত।   সহকার্যক্রম    বিএনসিসি  রোভার  রেড ক্রিসেন্ট   অধ্যক্ষ  কলেজটির বর্তমান অধ্যক্ষ প্রফেসর মো. আমান উল্লাহ্ +কলেজের অধ্যক্ষগনের তালিকাক্রম নংঅধ্যক্ষের নামহতেপর্যন্ত০১জনাব মোঃ মিজানুর রহমান (ভারপ্রাপ্ত অধ্যক্ষ)০৭-০৫-২০০৭২৩-০৭-২০০৭০২জনাব প্রফেসর অরুন বিকাশ গোস্বামী, অধ্যক্ষ২৪-০৭-২০০৭৩০-১২-২০০৭০৩জনাব মোঃ মিজানুর রহমান (ভারপ্রাপ্ত অধ্যক্ষ)৩১-১২-২০০৭০৪-০১-২০০৮০৪জনাব প্রফেসর এ.এফ.এম জাহিদুর রহমান, অধ্যক্ষ০৫-০১-২০০৮৩০-০৩-২০১০০৫জনাব মোঃ আব্দুর রাজ্জাক (ভারপ্রাপ্ত অধ্যক্ষ)৩১-০৩-২০১০০৭-০৯-২০১০০৬জনাব প্রফেসর মোস্তফা গোলাম ইউছুফ, অধ্যক্ষ০৮-০৯-২০১০০৩-০৮-২০১১০৭জনাব মোঃ আব্দুর রাজ্জাক (ভারপ্রাপ্ত অধ্যক্ষ)০৪-০৮-২০১১২২-০২-২০১৩০৮জনাব প্রফেসর ছাদেক আলী, অধ্যক্ষ২৩-০২-২০১৩০৯-১০-২০১৪০৯জনাব মোঃ আব্দুর রাজ্জাক (ভারপ্রাপ্ত অধ্যক্ষ)১০-১০-২০১৪১৩-১২-২০১৫১০প্রফেসর মোহাম্মদ ওয়াহিদুল ইসলাম১৮-১২-২০১৫০৫-০৯-২০১৮১১প্রফেসর মো. আমান উল্লাহ্১৫-১০-২০১৮   তথ্যসূত্র    বহিঃসংযোগ  মহেশপুর সরকারি ডিগ্রী কলেজ প্রাতিষ্ঠানিক ওয়েবসাইট   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝিনাইদহ জেলার মহাবিদ্যালয়
দুন্দার বে (১২১০ অথবা ১২১১ – ১২৮৮) ছিলেন কায়ি গোত্রের নেতা সুলেইমান শাহের কনিষ্ঠ পুত্র এবং আরতুগ্রুল গাজীর ছোট ভাই। তিনি উসমানীয় সাম্রাজ্যের প্রতিষ্ঠাতা প্রথম উসমান-এর চাচা ছিলেন।   জীবনী  কায়ি গোত্রের বিভাজনের সময়, দুন্দার বে তার বড় ভাই এরতুগরুলের সাথে তাদের পিতার মৃত্যুর পর স্থানান্তরিত হন। ১২৮৭ সালে এরতুগরুলের মৃত্যু হলে, তাঁর পুত্র উসমান বে গোত্রের নতুন নেতা হন। তিনি পরবর্তীকালে উসমানীয় সাম্রাজ্যের প্রতিষ্ঠাতা হিসেবে পরিচিতি লাভ করেন।  একবার উসমান একটি ছোট গ্রিক দ্বীপে আক্রমণের সিদ্ধান্ত নিলে, দুন্দার বে এর বিরোধিতা করেন। তিনি মনে করেছিলেন, এই আক্রমণ গোত্রের জন্য ধ্বংস ডেকে আনতে পারে। উসমানের আদেশ অমান্য করায়, তাঁকে তলোয়ার দ্বারা হত্যা করেন উসমান।  দুন্দার বে জানতেন যে, উসমান বেকে হত্যা করার জন্য বহু ষড়যন্ত্র হচ্ছে কিন্তু নিজে গোত্রনেতা হওয়ার লোভে তিনি এসবের বিরুদ্ধে কিছু বলেননি।  তথ্যসূত্র  বিষয়শ্রেণী:১২১০-এ জন্ম বিষয়শ্রেণী:১২৮০-এ মৃত্যু বিষয়শ্রেণী:উসমানীয় রাজবংশ বিষয়শ্রেণী:১৩শ শতাব্দীর উসমানীয় সাম্রাজ্যের ব্যক্তি
নিউজবিউটর () একটি টেক্সট-ভিত্তিক ইউনিক্স-সদৃশ ব্যবস্থার জন্যে নির্মিত সংবাদ সংযোগকারী। প্রোগ্রামটি পাওয়ার ব্যবহারকারীদের লক্ষ্য করে নির্মিত,  এবং  "" হতে চাচ্ছে। এটি প্রধান ফিড ফরম্যাট যেমন আরএসএস এবং অ্যাটম সমর্থন করে এবং সাবস্ক্রিপশন তালিকা ওপিএমএল ফরম্যাটে ইনপুট-আউটপুট করতে পারে। নিউজবিউটর (পডবিউটর) পোডাকাস্ট ও সিনক্রোনাইজেশনও সমর্থন করে। ২০১৭ মোতাবেক, প্রকল্পটি আর  রক্ষণাবেক্ষন করা হচ্ছে না; মূল উন্নয়নকারীরা ব্যবহারকারীদের নিউজবোটে স্থানান্তরিত হতে উপদেশ দিচ্ছেন।  নাম "নিউজবিউটর" জার্মান "ওয়াইল্ডবিউটর" শব্দের দ্ব্যর্থক প্রয়োগ, যার দ্বারা শিকার জড়ো যে করে তাকে বোঝায়। ক্লিফোর্ড ওলফ, যিনি এ নামটি নিয়ে এসেছেন, তার মতে, 'পাথর যুগে মানুষ শিকার করতো ও নিজেদের খাবার জোগাড় করতো, এবং এখন তারা সংবাদ ও তথ্য খোঁজে ও সংগ্রহ করে।'  ক্রীয়াপ্রণালী নিউজবিউটর পুরোপুরি কীবোর্ড দ্বারা নিয়ন্ত্রিত হয়, এবং এর ডিফল্ট কীবাইন্ডিং ভি-সদৃশ। প্রোগ্রামটি ২.২ সংস্করণ থেকে গুগল রিডারের সাথে সিনক্রোনাইজেশন সমর্থন করে, কিন্তু গুগল রিডারটির উন্নয়ন রহিত করার পর এ বৈশিষ্ট্যটি সরিয়ে নেয়া হয়। বিকল্পসমূহ যথা দ্যা ওল্ড রিডার ও নিউজব্লারের জন্যে সমর্থন আসে ২.৮ সংস্করণ থেকে।  কনফিগারেশন নিউজবিউটারের বাহ্যরূপ ও কীবোর্ড শর্টকাট একটি একক টেক্সট ফাইল দ্বারা কনিফিগার করা হয়।   গ্রহণযোগ্যতা ২০১২ সালে আর্চ লিনাক্স ব্যবহারকারীদের মধ্যে সবচেয়ে জনপ্রিয় নিউজ রিডার হিসেবে নির্বাচিত হয়, এবং লিনাক্স জার্নাল কর্তৃক আয়োজিত সার্ভেতে ২০১৩ সালে "বেস্ট আরএসএস রিডার" বিষয়শ্রেণীতে ১.৮% ভোট পায়। প্রোগ্রামটি অনেক সময় ম্যাগাজিনের নিবন্ধ ও সফটওয়্যার তালিকায় কমান্ড-লাইন ইন্টারফেসের ক্ষমতা ও নমনীয়তা বোঝাতে আসে।  সোর্স ফাইল কম্পাইল করার পাশাপাশি, নিউজবিউটর ডেবিয়ান, উবুন্টু, জেন্টু, আর্চ লিনাক্স, স্ল্যাকওয়্যার, ফ্রিবিএসডি, ফেডোরা, ম্যানড্রিভাতে প্রিবিল্ট বাইনারি প্যাকেজ থেকে ইন্সটল করা যায়।  তথ্যসূত্র  বহিঃসংযোগ  বিষয়শ্রেণী:কনসোল অ্যাপ্লিকেশন বিষয়শ্রেণী:সফটওয়্যার বিষয়শ্রেণী:লিনাক্স সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:এমআইটি লাইসেন্স ব্যবহারকৃত সফটওয়্যার
সিডনি ব্র্যাড্রিজ (১ ডিসেম্বর ১৮৩১ – ১৪ জুলাই ১৯০৫) ছিলেন একজন অস্ট্রেলীয় ক্রিকেটার।  তিনি ১৮৫৫-৫৬ সালে নিউ সাউথ ওয়েলসের হয়ে একটি প্রথম-শ্রেণীর ম্যাচ খেলেছিলেন।  তার কর্মজীবনে তিনি ১৮৭০-এর দশকের একজন স্থপতি ছিলেন।    আরো দেখুন    নিউ সাউথ ওয়েলসের প্রতিনিধি ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:সিডনি থেকে আগত ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯০৫-এ মৃত্যু বিষয়শ্রেণী:১৮৩১-এ জন্ম
আন্দ্রে ক্রফোর্ড (২০ মার্চ, ১৯৬২ - ১৮ মার্চ, ২০১৭) ছিলেন একজন মার্কিন ধারাবাহিক খুনি, ধর্ষক ও নেক্রোফাইল, যিনি ১৯৯৩ থেকে ১৯৯৯ সালের মধ্যে শিকাগোতে ১১ জন নারীকে হত্যা করেছিলেন। অনেক নারী মাদকাসক্ত ছিলেন অথবা যৌনকর্মী হিসেবে কাজ করতেন। তিনি তাদের মৃতদেহের সাথেও যৌন সম্পর্ক স্থাপন করেছিলেন।  ২০০৯ সালে, ক্রফোর্ডকে সমস্ত অভিযোগে দোষী সাব্যস্ত করা হয়েছিল এবং প্যারোল ছাড়াই যাবজ্জীবন কারাদণ্ড দেওয়া হয়েছিল।    তথ্যসূত্র    বাহ্যিক লিঙ্কগুলি    দ্য পিপল বনাম আন্দ্রে ক্রফোর্ড  জাতীয় অব্যাহতির রেজিস্ট্রি  বিষয়শ্রেণী:১৯৬২-এ জন্ম বিষয়শ্রেণী:২০১৭-এ মৃত্যু বিষয়শ্রেণী:যাবজ্জীবন কারাদণ্ডে দণ্ডিত মার্কিন বন্দী বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন পুরুষ অপরাধী বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:২০শ শতাব্দীর আফ্রিকান-মার্কিন ব্যক্তি বিষয়শ্রেণী:ইলিনয়ে নারীর বিরুদ্ধে সহিংসতা বিষয়শ্রেণী:কারাগারের হেফাজতে মারা যাওয়া ধারাবাহিক খুনি বিষয়শ্রেণী:শিকাগোর ধারাবাহিক খুনি বিষয়শ্রেণী:ইলিনয় কর্তৃক যাবজ্জীবন কারাদণ্ডপ্রাপ্ত বন্দী বিষয়শ্রেণী:ইলিনয় কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:ইলিনয়ে যকৃত ক্যান্সারে মৃত্যু বিষয়শ্রেণী:মার্কিন যুক্তরাষ্ট্রে যৌনকর্মীর প্রতি অপরাধ বিষয়শ্রেণী:১৯৯০-এর দশকে মার্কিন যুক্তরাষ্ট্রে খুন
বড়খাতা রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।  অবস্থান বড়খাতা রেলওয়ে স্টেশন বুড়ীমারি-লালমনিরহাট-পার্বতীপুর লাইনের লালমনিরহাট বুড়িমারি অংশে অবস্থিত রেলওয়ে স্টেশন।  ইতিহাস  পরিষেবা বড়খাতা রেলওয়ে স্টেশন দিয়ে যেসব ট্রেন চলাচল   করে নিম্নে তা উল্লেখ করা হলো: করতোয়া এক্সপ্রেস বুড়িমারী কমিউটার ও লোকাল ট্রেন  তথ্যসূত্র  বিষয়শ্রেণী:লালমনিরহাট জেলার রেলওয়ে স্টেশন
চাগাস রোগ , বা আমেরিকান ট্রাইপানোসোমিয়াসিস, একটি প্রোটোজোয়া ট্রাইপানোসোমাক্রুজি দ্বারা সংক্রামিত  ক্রান্তীয় পরজীবীঘটিত রোগ।  কিসিং বাগসনামক এক প্রকারের পোকার মাধ্যমে এটি বিস্তার লাভ করে।  সংক্রমণের বিভিন্ন পর্যায়ে লক্ষণসমূহ পরিবর্তিত হয়। প্রারম্ভিক পর্যায়ে, লক্ষণগুলি সাধারণতঃ থাকে না অথবা সামান্য থাকে, যেমন জ্বর, ফোলালিম্ফ নোডস,মাথাব্যথা, অথবা কামড়ানোর জায়গায় সাধারণ ফোলা। ৮-১২ সপ্তাহের পর রোগী অসুখের ক্রনিক পর্যায়ে প্রবেশ করে এবং ৬০-৭০% ক্ষেত্রে আর কখনও কোন অতিরিক্ত লক্ষণের জন্ম হয় না। অন্য ৩০-৪০% লোকেদের ক্ষেত্রে প্রাথমিক সংক্রমণের ১০ থেকে ৩০ বছর পর অতিরিক্ত লক্ষণ দেখা দেয়।  ২০ থেকে ৩০%-এর ক্ষেত্রে হার্টের ভেন্ট্রিকলসের বৃদ্ধি ঘটে যার কারণে হার্ট ফেলিওর হয়। ১০% লোকের ক্ষেত্রে  বৃদ্ধিপ্রাপ্ত খাদ্যনালী অথবা বৃদ্ধিপ্রাপ্ত কোলন-ও দেখা যেতে পারে।  T. cruzi সাধারণতঃ    মানুষ ও অন্য স্তন্যপায়ী প্রাণীর মধ্যে Triatominae সাবফ্যামিলির রক্তপায়ী “কিসিং বাগস”-এর মাধ্যমে ছড়িয়ে পড়ে।  এই পতঙ্গগুলি অসংখ্য স্থানীয় নামে পরিচিত, যেমন: আর্জেন্টিনা, বলিভিয়া, চিলি ও প্যারাগুয়েতে “ভিনচুকা”, ব্রাজিলে “বার্বেইরোনাপিত, কলম্বিয়ায় “পিটো”, মধ্য আমেরিকায় “চিনচে”, এবং ভেনিজুয়েলায় “চিপো”।   এই অসুখটি ব্লাড ট্রান্সফিউশন, অং প্রতিস্থাপন, পরজীবী সংক্রমিত খাদ্যগ্রহণ, এবং  উল্লম্ব পরিবহণেরমাধ্যমেও ঘটে। মাইক্রোস্কোপ দ্বারা রক্তে পরজীবীর উপস্থিতি অনুসন্ধানের মাধ্যমে রোগের প্রাথমিক নিরূপণ হয়।  রক্তে T. cruzi  -র  অ্যান্টিবডিজ অনুসন্ধানের মাধ্যমে ক্রনিক রোগের নিরূপণ হয়।  কিসিং বাগসদের বিচ্ছিন্ন করে তাদের কামড় থেকে নিষ্কৃতি পাবার মধ্যেই সর্বাপেক্ষা রোগ প্রতিরোধ নিহিত আছে। অন্যান্য প্রতিরোধ ব্যবস্থার মধ্যে আছে ট্রান্সফিউশ্নের জন্য ব্যবহৃত রক্তের পরীক্ষা। ২০১৩ সাল পর্যন্ত কোন ভ্যাকসিন তৈরি হয়নি। প্রাথমিক সংক্রমণ বেঞ্জনিডাজোলবা  নিফার্টিমক্সনামক ওষুধের মাধ্যমে চিকিৎসাযোগ্য। যদি আগেই এগুলি প্রয়োগ করা হয় তাহলে প্রায় সবক্ষেত্রেই নিরাময় সম্ভব, তবে কেউ যদি বহুদিন ধরে চাগাস রোগে ভোগে তাহলে ওষুধের কার্যকারিতা কম হয়।   ক্রনিক রোগের ক্ষেত্রে এগুলির ব্যবহার শেষ পর্যায়ের লক্ষণগুলির বিকশিত হওয়া আটকে দেয় অথবা ধীরগতি করে দেয়। বেঞ্জনিডাজোল এবং নিফার্টিমক্স-এর কারণে ৪০% রোগীর ক্ষেত্রে সাময়িক পার্শ্বপ্রতিক্রিয়া দেখা দেয়, যার মধ্যে আছে ত্বকের সমস্যা, ব্রেন টক্সিসিটি এবং খাদ্যতন্ত্রে জ্বলন।  হিসাবে দেখা গেছে যে ৭০ থেকে ৮০ লক্ষ লোকের চাগাস রোগ আছে যাদের বেশির ভাগ মেক্সিকো, মধ্য আমেরিকা এবং দক্ষিণ আমেরিকা-য় বসবাস করে। এর ফলে ২০০৬ সালে মাত্র এক বছরে প্রায় ১২৫০০ লোকের মৃত্যু হয়। এই রোগে আক্রান্ত বেশির ভাগ লোক গরিব এবং এই রোগাক্রান্ত বেশির ভাগ লোক বুঝতে পারেনা যে তাদের সংক্রমণ হয়েছে। যে সব এলাকায় চাগাস রোগ পাওয়া গেছে, বড় আকারের জনসংখ্যার সঞ্চালনের কারণে সে সব এলাকার বৃদ্ধি ঘটেছে এবং তাতে এখন অনেক ইউরোপিয় দেশ ও যুক্তরাষ্ট্রেরও অন্তর্ভুক্তি ঘটেছে। এটাও দেখা গেছে যে ২০১৪ সাল পর্যন্ত এই এলাকাগুলির বৃদ্ধি ঘটেছে।   ১৯০৯ সালে কার্লোস চাগাস প্রথম এই রোগটির কথা জানান এবং তারপর তার নামেই এ রোগের নামকরণ করা হয়।  ১৫০টির বেশি অন্যান্য প্রাণী এতে আক্রান্ত হয়।   তথ্যসূত্র   বিষয়শ্রেণী:প্রোটোজোয়া-জনিত রোগ বিষয়শ্রেণী:কীটবাহিত রোগ বিষয়শ্রেণী:অবহেলিত গ্রীষ্মমণ্ডলীয় রোগ বিষয়শ্রেণী:গ্রীষ্মমণ্ডলীয় রোগ বিষয়শ্রেণী:পতঙ্গবাহিত রোগ বিষয়শ্রেণী:প্রোটোজোয়াল রোগ বিষয়শ্রেণী:প্রাণীবাহিত রোগ
গণিত বিশ্লেষণের পদ্ধতি (Arithmetization of Analysis) ছিল ১৯শ শতাব্দীর দ্বিতীয়ার্ধে গণিতের ভিত্তি বিষয়ক একটি গবেষণা কর্মসূচি। এটি বিশ্লেষণের প্রমাণ থেকে সকল জ্যামিতিক অন্তর্দৃষ্টি অপসারণের উদ্দেশ্যে পরিচালিত হয়েছিল। এই কর্মসূচির সমর্থকদের মতে, ক্যালকুলাসের মৌলিক ধারণাগুলো গতিবিধি এবং বেগের ধারণার সঙ্গে সম্পর্কিত হওয়া উচিত নয়। এই আদর্শটি অগাস্টিন-লুই কশি, বার্নার্ড বলজানো, কার্ল ওয়েরস্ট্রাস প্রমুখ দ্বারা অনুসরণ করা হয়, যারা আইজ্যাক নিউটন-এর ক্যালকুলাসকে যথাযথ কঠোরতার অভাব বলে মনে করতেন।   ইতিহাস    ক্রোনেকার প্রথমে গণিত বিশ্লেষণের পদ্ধতি শব্দটি প্রবর্তন করেন, যার মাধ্যমে তিনি প্রাকৃতিক সংখ্যার প্রসঙ্গের গঠনমূলক রূপকে বোঝাতে চেয়েছিলেন (পৃষ্ঠা শেষে উদ্ধৃতি দেখুন)। পরবর্তী সময়ে এই শব্দের অর্থ পরিবর্তিত হয়ে সেট-তত্ত্বীয় বাস্তব সংখ্যা রেখার নির্মাণ বোঝাতে ব্যবহৃত হয়। এর প্রধান প্রবক্তা ছিলেন ওয়েরস্ট্রাস, যিনি যুক্তি দেন যে ক্যালকুলাসের জ্যামিতিক ভিত্তি যথেষ্ট কঠোর ছিল না।   গবেষণা কর্মসূচি    এই গবেষণা কর্মসূচির প্রধান বিষয়গুলো হলো:    ডেডেকিন্ড এবং ক্যান্টর কর্তৃক বাস্তব সংখ্যার বিভিন্ন (কিন্তু সমতুল্য) গঠন যা বাস্তব সংখ্যা ক্ষেত্রের আধুনিক স্বতঃসিদ্ধ সংজ্ঞা প্রদান করে;    সীমার ইপসিলন-ডেল্টা সংজ্ঞা; এবং    ফাংশনর অতি সরল সেট-তত্ত্বীয় সংজ্ঞা।   উত্তরাধিকার    গণিত বিশ্লেষণের পদ্ধতির একটি গুরুত্বপূর্ণ ফলাফল হলো সেট তত্ত্ব। অতি সরল সেট তত্ত্ব ক্যান্টর এবং অন্যান্যদের দ্বারা তৈরি করা হয়েছিল, গণিত বিশ্লেষণের কাজ শেষ হওয়ার পর ক্যালকুলাসে উপস্থিত ফাংশনের এককতার অধ্যয়ন করতে।  গণিত বিশ্লেষণের পদ্ধতির কয়েকটি গুরুত্বপূর্ণ পরিণাম হলো:    অসীমাত্মক ধারণাগুলোকে গণিত থেকে নিষিদ্ধ করার ব্যাপক বিশ্বাস, যা অ-মানক বিশ্লেষণ (non-standard analysis) আব্রাহাম রবিনসন কর্তৃক ১৯৬০-এর দশকে উদ্ভাবিত হওয়ার আগে অব্যাহত ছিল;    জ্যামিতিক যুক্তি থেকে বীজগাণিতিক যুক্তিতে জোর স্থানান্তর: এর ফলে আজকের গণিত শিক্ষার পদ্ধতিতে গুরুত্বপূর্ণ পরিবর্তন এসেছে;    লেবেগ কর্তৃক আধুনিক পরিমাপ তত্ত্ব এবং হিলবার্ট কর্তৃক ফাংশনাল বিশ্লেষণের প্রাথমিক সূত্র বিকাশে এটি সহায়ক হয়েছিল;    এটি যুক্তি এবং সেট তত্ত্ব থেকে সমস্ত গণিতের উদ্ভব হওয়া উচিত বলে প্রচলিত দার্শনিক অবস্থানকে অনুপ্রাণিত করেছিল, যা পরবর্তীতে হিলবার্টের কর্মসূচি, গ্যোডেলের থিওরেম এবং অ-মানক বিশ্লেষণের দিকে পরিচালিত করে।   উদ্ধৃতি    "ঈশ্বর প্রাকৃতিক সংখ্যা তৈরি করেছেন, বাকি সবকিছু মানুষের সৃষ্টি।" — ক্রোনেকার  তথ্যসূত্র    টোরিনা ডেচাউনে লুইস (২০০৬) দ্য অ্যারিথমেটাইজেশন অফ অ্যানালিসিস: ফ্রম ইউডক্সাস টু ডেডেকিন্ড, সাউদার্ন ইউনিভার্সিটি।    কার্ল বি. বয়্যার, উটা সি. মেরজবাচ (২০১১) এ হিস্ট্রি অব ম্যাথমেটিক্স জন উইলি অ্যান্ড সন্স।    অ্যারিথমেটাইজেশন অফ অ্যানালিসিস এনসাইক্লোপিডিয়া অব ম্যাথমেটিক্স-এ।    জেমস পিয়ারপন্ট (১৮৯৯) "অন দ্য অ্যারিথমেটাইজেশন অফ ম্যাথমেটিক্স", বুল. আমের. ম্যাথ. সোস. ৫(৮): ৩৯৪–৪০৬।
আরিফা সাঈদ জহির (জন্ম ১৭ ফেব্রুয়ারি ১৯৯৮) হলেন মহারাষ্ট্রের একজন ভারতীয় মহিলা পেশাদার ফুটবলার। তিনি ভারতীয় মহিলা লিগে ওড়িশা এফসি এর একজন ডিফেন্ডার হিসাবে খেলেন এবং ভারতের মহিলা জাতীয় ফুটবল দলের প্রতিনিধিত্ব করেন। এর আগে, তিনি কেনক্রে এফ সি এবং সেথু এফসির সাথে খেলেছিলেন।   জীবনের প্রথমার্ধ  তিনি মুম্বাইয়ে জন্মগ্রহণ করেছিলেন তবে তিনি তার প্রথম বছরগুলি কুয়েত এবং সৌদি আরবে কাটিয়েছেন। তিনি স্থানীয় স্যামুয়েল ফুটবল একাডেমি এবং কমিউনিটি ফুটবল ক্লাব ইন্ডিয়ার সাথে খেলা শুরু করেন।   কর্মজীবন   ২০২২: তাকে ভারতীয় মহিলাদের অনূর্ধ্ব-২৩ ৩-জাতি টুর্নামেন্ট শিবিরের জন্য ডাকা হয়েছিল।  ২০২২: তিনি সেতু এফসি-এর হয়ে খেলেন যা ইন্ডিয়ান উইমেনস লিগ ২০২২ সালে এ রানার্স-আপ হয়   ২০২৩: জুলাই মাসে, ওডিশা এফসি তাকে দুই বছরের জন্য স্বাক্ষর করেছে। ওড়িশা এফসি আত্মপ্রকাশ করার সাথে সাথে তিনি ষষ্ঠ ভারতীয় মহিলা লিগ খেলবেন।  ২০২৩ সালে তিনি ফাতোর্দা, গোয়ার ২৭ তম সিনিয়র জাতীয় মহিলা ফুটবল চ্যাম্পিয়নশিপ খেলেছেন।   তথ্যসূত্র    বহিঃসংযোগ    অফিসিয়াল ওয়েবসাইট - The-AIFF.com  বিষয়শ্রেণী:ভারতীয় মহিলা লিগের খেলোয়াড় বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:ভারতীয় নারী ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
জাগো ফাউন্ডেশন হল বাংলাদেশে ২০০৭ সালের এপ্রিল মাসে প্রতিষ্ঠিত একটি সুশীল সমাজ সংস্থা। যা দারিদ্র্যসীমার নিচে বসবাসকারী মানুষের উন্নতির জন্য কাজ করে। জাগো ফাউন্ডেশনের বর্তমানে সারা বাংলাদেশে বিস্তৃত স্কুল রয়েছে যা ৪৫০০ সুবিধাবঞ্চিত শিশুদের জন্য বিনামূল্যে পাঠদান সেবা দিয়ে যাচ্ছে। জাগোর প্রধান বার্ষিক ইভেন্টগুলোর মধ্যে একটি হল 'সর্বজনীন শিশু দিবস'। ফাউন্ডেশনের স্বেচ্ছাসেবক প্ল্যাটফর্ম 'ভলান্টিয়ার ফর বাংলাদেশ'-এর মাধ্যমে ৫০,০০০ এরও বেশি সংখ্যক স্বেচ্ছাসেবক রয়েছে যারা শিশুদের অধিকারের জন্য সচেতনতা বৃদ্ধির মাধ্যমে এই দিবসটি উদযাপন করে।   ইতিহাস  ২০০৭ সালে এপ্রিলে করভি রাখসান্দ, একজন আইন স্কুলের ছাত্র, ঢাকা শহরের রায়ের বাজারের বস্তিতে বন্যার্তদের জন্য ত্রাণ বিতরণের জন্য কয়েকজন বন্ধুর সাথে একটি আন্দোলন শুরু করেন। পরবর্তীতে তিনি 'শিক্ষার মাধ্যমে দারিদ্র্য চক্র ভাঙার' আশা নিয়ে জাগো ফাউন্ডেশন প্রতিষ্ঠার জন্য এই কার্যক্রম সম্প্রসারিত করেন। যদিও জাগো মূলত ঢাকার রায়ের বাজারের শিশুদের বিনামূল্যে প্রাথমিক বিদ্যালয়ের শিক্ষা প্রদানের মাধ্যমে শুরু হয়েছিল, এটি ধীরে ধীরে সমগ্র বাংলাদেশে তার কার্যক্রম সম্প্রসারিত করতে শুরু করে।   কার্যক্রম    জাগো ফাউন্ডেশন স্কুল  ২০০৭ সালে, জাগো ফাউন্ডেশন একটি কার্পেট এবং একটি হোয়াইটবোর্ডে ১৭ জন শিশু নিয়ে তাদের স্কুল শুরু করে। এটি বর্তমানে ১১টি সম্পূর্ণ কার্যকরী শাখা এবং ৪০০০ টিরও বেশি শিক্ষার্থীতে বিস্তৃত হয়েছে। জাগো স্কুল বাংলাদেশের অসহায় শিশুদের আন্তর্জাতিক মানের বিনামূল্যে শিক্ষা প্রদানের জন্য এ ধরনের প্রথম স্কুল। শিক্ষার প্রাথমিক পাঠ্যক্রম ইংরেজি হলেও শিক্ষার্থীদের বাংলা শেখানো হয় যাতে বাংলা ভাষায় পারদর্শী হয়ে ওঠে।  ২০১১ সালের সেপ্টেম্বরে জাগো ফাউন্ডেশন একটি পাইলট প্রোগ্রাম হিসাবে তার প্রথম ডিজিটাল স্কুল শুরু করে।   অন্যান্য কাজকর্ম    বাংলাদেশে স্বেচ্ছাসেবক  ভলান্টিয়ার ফর বাংলাদেশের মাধ্যমে জাগো ফাউন্ডেশন বাংলাদেশে প্রথমবারের মতো তরুণদের আওয়াজ তোলা সহ একটি প্ল্যাটফর্ম প্রদান করে। বাংলাদেশের প্রায় ৬৪টি জেলায় স্বেচ্ছাসেবী গ্রুপ প্রতিষ্ঠার লক্ষে ভলান্টিয়ার ফর বাংলাদেশ কাজ করছে।   আন্তর্জাতিক কার্যক্রম  জাগো বর্তমানে মার্কিন যুক্তরাষ্ট্র, যুক্তরাজ্য, কানাডা এবং অস্ট্রেলিয়াতে সহায়ক শাখা খুলেছে। এই শাখাগুলির বেশিরভাগই স্থানীয় নাগরিকদের দ্বারা পরিচালিত হয় যারা একসময় জাগো-এর স্বেচ্ছাসেবক হিসাবে কাজ করেছিল।   পুরস্কার   অর্থকন্ঠ বিজনেস অ্যাওয়ার্ড (২০১০) - সেরা CSR পারফরম্যান্স অ্যাওয়ার্ড  মোজাইক ট্যালেন্ট অ্যাওয়ার্ড ২০১০ – মোজাইক ইন্টারন্যাশনাল অ্যাওয়ার্ড    - কমনওয়েলথ যুব পুরস্কার ২০১৩   তথ্যসূত্র    বহিঃসংযোগ      বিষয়শ্রেণী:২০০৭-এ প্রতিষ্ঠিত সংগঠন বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান বিষয়শ্রেণী:যুব ক্ষমতায়ন সংগঠন
ভাবা এস্টি সানা (এস্তোনিয়ান: ফ্রি এস্তোনিয়ান ওয়ার্ড ) হ'ল একটি এস্তোনীয় প্রবাসী সাপ্তাহিক পত্রিকা, যা নিউ ইয়র্ক সিটি, মার্কিন যুক্তরাষ্ট্র থেকে প্রকাশিত হয়।  এটি ১৯৪৯ সালে প্রতিষ্ঠিত হয়েছিল। University of Minnesota Immigration History Research Center: IHRC Estonian American Periodicals   নর্ডিক প্রেস ১৮ জানুয়ারী ১৯৪৯ সালে আগস্ট ওয়াল্ডম্যান, আগস্ট স্যালোনি, মিহ্কেল আলাইক এবং বরিস রিয়ার দ্বারা পত্রিকাটি প্রতিষ্ঠিত হয়েছিল। Vaba Eesti Sõna asutajad ja trükikojad by Aime Andra, published by Estonian Journalism Research and Training Centre   ভবা এস্টি সানার সম্পাদকীয় কার্যালয়টি নিউ ইয়র্কের এস্তোনীয় হাউসে (২৪৩ পূর্ব 34 শে রাস্তায়) অবস্থিত।    আরো দেখুন    হ্যারাল্ড রউদসেস্প, দীর্ঘকালীন সম্পাদক    তথ্যসূত্র       বহিঃসংযোগ     বিষয়শ্রেণী:১৯৪৯-এ প্রতিষ্ঠিত প্রকাশনা বিষয়শ্রেণী:নিউ ইয়র্ক শহরের সংবাদপত্র বিষয়শ্রেণী:১৯৪৯-এ প্রতিষ্ঠিত সংবাদপত্র
শিহাড়া ইউনিয়ন বাংলাদেশের নওগাঁ জেলার পত্নীতলা উপজেলার অন্তর্গত একটি ইউনিয়ন পরিষদ।  ইতিহাস ভৌগোলিক অবস্থান ও আয়তন নওগাঁ জেলা থেকে ৩০ কি:মি: পশ্চিমে এবং পত্নীতলা উপজেলা হতে ২০ কি:মি: পশ্চিমে সাপাহার উপজেলা সদর থেকে উত্তর দিকে সোজা ১০ কি:মি: আসলেই শিহাড়া ইউনিয়ন পাওয়া যাবে। এর যোগাযোগ ব্যাবস্থা খুব একটা সহজ না যদিও রাস্তা পাকা কিন্তু যানবাহনের তেমন ভাল সুযোগ সুবিধা নেই। আর এই ইউনিয়নের পশ্চিমে নিরমইল ইউনিয়ন, দক্ষিণে দিবর ইউনিয়ন, পূর্বে আগ্রাদ্বিগুন ইউনিয়ন ও খেলনা ইউনিয়ন এবং উত্তরে ভারতের পশ্চিমবঙ্গের দক্ষিণ দিনাজপুর জেলা অবস্থিত।  প্রশাসনিক কাঠামো ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডশীতল মাঠ২নং ওয়ার্ডতেপুকুরিয়া, কলাপাকা৩নং ওয়ার্ডকাষ্টবই৪নং ওয়ার্ডহলাকান্দর৫নং ওয়ার্ডশিহাড়া, ওয়ারীখন্ডা৬নং ওয়ার্ডজামালপুর৭নং ওয়ার্ডপরাণপুর৮নং ওয়ার্ডকৈবর্তখন্ড৯নং ওয়ার্ডপলিপাড়া  সদস্যগণের নাম   চেয়ারম্যানঃ   মোঃ তোফাজ্জল হোসেন   সংরক্ষিত আসনের সদস্যঃ   গীতা রানী  মোছাঃ আলেয়া খাতুন  মোছাঃ শাহানাজ বেগম   ওয়ার্ডভিত্তিক সাধারণ আসনের সদস্যবৃন্দঃ ওয়ার্ড নংগ্রামের নামসদস্যগণের নাম১নং ওয়ার্ডশীতল মাঠমোঃ আজগর আলী ২নং ওয়ার্ডতেপুকুরিয়ামোঃ শাহজাহান আলী৩নং ওয়ার্ডকাষ্টবইদেবেন্দ্রনাথ বাবু৪নং ওয়ার্ডহলাকান্দরমোঃ  শামীম কবির ৫নং ওয়ার্ডশিহাড়ামোঃ আব্দুল মালেক ৬নং ওয়ার্ডজামালপুরমোঃ আব্দুস সালাম৭নং ওয়ার্ডপরাণপুরমোঃ মোসারফ হোসেন৮নং ওয়ার্ডকৈবর্তখন্ডমোঃ ওমর আলী৯নং ওয়ার্ডপলিপাড়ামোঃ নুরুল ইসলাম   শিক্ষাব্যবস্থা শিক্ষা প্রতিষ্ঠান  প্রাথমিক বিদ্যালয়ঃ   শিহাড়া সরকারি প্রাথমিক বিদ্যালয়  ওয়ারীখন্ডা সরকারি প্রাথমিক বিদ্যালয়  শীতল সরকারি প্রাথমিক বিদ্যালয়  তেপুকুরিয়া সরকারি প্রাথমিক বিদ্যালয়  কৈবর্তখন্ড সরকারি প্রাথমিক বিদ্যালয়  পলিপাড়া সরকারি প্রাথমিক বিদ্যালয়  জামালপুর সরকারি প্রাথমিক বিদ্যালয়  হলাকান্দর সরকারি প্রাথমিক বিদ্যালয়  পাইকবান্দা সরকারি প্রাথমিক বিদ্যালয়  আমন্ত সরকারি প্রাথমিক বিদ্যালয়  সুন্দরপুর সরকারি প্রাথমিক বিদ্যালয়   মাধ্যমিক বিদ্যালয়ঃ   শিহাড়া উচ্চ বিদ্যালয়   আমন্ত বহুমুখী উচ্চ বিদ্যালয়  পাইকবান্দা জুনিয়র স্কুল  পলিপাড়া জুনিয়র স্কুল   মাদ্রাসাঃ   শীতল শাহজাহানিয়া দাখিল মাদ্রাসা  হলাকান্দর সাবেদ আলী দাখিল মাদ্রাসা  কলাপাকা স্বতন্ত্র এবতেদায়ী মাদ্রাসা  আবাদপুকুর স্বতন্ত্র এবতেদায়ী মাদ্রাসা   কিন্ডারগার্টেন স্কুলঃ   শীতল আদর্শ একাডেমী  শিহাড়া বাজার কিন্ডারগার্টেন  হাট-বাজার  শিহাড়া বাজার  শীতল বাজার  আমন্ত বাজার  আলপাকা বাজার  কলাপাকা বাজার   আরও দেখুন    রাজশাহী বিভাগ  নওগাঁ জেলা  পত্নীতলা উপজেলা   তথ্যসূত্র
ত্রিশা ব্যাপ্টি (জন্ম ১৯৭৩) একজন ভ্যাঙ্কুভার-ভিত্তিক নাগরিক সাংবাদিক ও পতিতাবৃত্তি বিলুপ্তি কর্মী। ব্যাপ্টিকে ১৩ বছর বয়সে পতিতাবৃত্তিতে বাধ্য করা হয়েছিল। এটি ছিল তার ১৫ বছরের যৌন-শিল্পে অভ্যন্তরীণ ও বহিরাগত সময়ের শুরু, যার বেশিরভাগই ভ্যাঙ্কুভার ডাউনটাউন ইস্টসাইড এলাকায় ব্যয় করা হয়েছিল। ২৮ বছর বয়সে ব্যাপ্টি পতিতাবৃত্তি থেকে বেরিয়ে আসার সুযোগ নিয়েছিলেন। ২০০৮ সালে ব্যাপ্টি কারেজ টু কাম ব্যাক অ্যাওয়ার্ড অর্জন করেন।   জীবনী  ব্যাপ্টিকে ১৩ বছর বয়সে পতিতাবৃত্তিতে বাধ্য করা হয়েছিল। এটি ছিল তার ১৫ বছরের যৌন-শিল্পে অভ্যন্তরীণ ও বহিরাগত সময়ের শুরু, যার বেশিরভাগই ভ্যাঙ্কুভার ডাউনটাউন ইস্টসাইড এলাকায় ব্যয় করা হয়েছিল।  ২৮ বছর বয়সে ব্যাপ্টি পতিতাবৃত্তি থেকে বেরিয়ে আসার সুযোগ নিয়েছিলেন।  ২০০৭ সালে ব্যাপ্টি রবার্ট পিকটনের হত্যার বিচারকে কভার করার জন্য ওরাটো, একটি অনলাইন সংবাদপত্র, নাগরিক সাংবাদিক হয়েছিলেন। যাদের বেশিরভাগ শিকার ডাউনটাউন ইস্টসাইড থেকে তুলে নেওয়া হয়েছিল। পিকটনের অনেক শিকারই ব্যাপ্টির কাছে পরিচিত ছিলেন।  ২০০৯ সালে, ব্যাপ্টি EVE (পূর্বে এক্সপ্লোয়েটেড ভয়েসস এডুকেটিং) সহপ্রতিষ্ঠা করেন, যা যৌন-শিল্পের প্রাক্তন নারীদের একটি অলাভজনক সংস্থা, যারা পতিতাবৃত্তিকে নারীর বিরুদ্ধে সহিংসতা হিসেবে স্বীকৃতি দেয় এবং রাজনৈতিক কর্ম, ওকালতি এবং জনশিক্ষার মাধ্যমে এর অবসান চায়।  ২০০৯-২০১০ সালে ভ্যাঙ্কুভারে অনুষ্ঠিত ২০১০ সালের শীতকালীন অলিম্পিকের প্রস্তুতির জন্য ব্যাপ্টি সেক্স বাইইং স্পোর্ট ক্যাম্পেইনে কমিউনিটি মোবিলাইজার ছিল। তিনি ল্যাংড়া সংলাপে একজন ফোকাল বক্তা ছিলেন, একটি পাবলিক ফোরাম যেখানে পতিতাবৃত্তি, মানব পাচার, সম্প্রদায়ের দায়িত্ব, বিলুপ্তি, বৈধতা এবং অলিম্পিকের সাথে তাদের সম্পর্ক নিয়ে আলোচনা এবং বিতর্ক হয়েছিল।Baptie speaking at the Langara College Dialogues  ২০১০ সালে ব্যাপ্টি একটি ডকুমেন্টারি ছায়াছবিতে হাজির হয়েছিল, "আওয়ার লাইভস টু ফাইট ফর"। তিনি টরন্টোতে খ্রীস্টিন বার্কহাউস, নাতাশা ফ্যাল, ক্যাথরিনা ম্যাকলিয়ড, এবং ব্রিজেট পিরিয়ার পতিতাবৃত্তি আইন বাতিলের ধর্মঘটে ছিলন। কানাডায় পতিতাবৃত্তিতে বাধ্য হওয়া পাঁচজন নারীই মানব পাচার থেকে বেঁচে আছেন।  তেরেসা ম্যাকইনস এবং কেন্ট নাসন পরিচালিত এবং কানাডিয়ান ন্যাশনাল ফিল্ম বোর্ড কর্তৃক সুপারিশকৃত ২০১৩ সালের "বায়িং সেক্স " ছবিতে ব্যাপ্টির জীবন এবং কাজ কেন্দ্রীয়।    সম্মাননা ও পুরস্কার  ২০০৮ সালে ব্যাপ্টি কারেজ টু কাম ব্যাক অ্যাওয়ার্ড অর্জন করেন। From drugs and sex to a life of hope, The Vancouver Province, April 21, 2008   তথ্যসূত্র    বহিঃসংযোগ   অনার কনসাল্টিং অফিসিয়াল ওয়েবসাইট  EVE অফিসিয়াল ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:নারী মানবাধিকার কর্মী বিষয়শ্রেণী:১৯৭৩-এ জন্ম বিষয়শ্রেণী:কানাডীয় নারী সাংবাদিক বিষয়শ্রেণী:শিশু পতিতাবৃত্তি বিষয়শ্রেণী:কানাডীয় অ-কল্পকাহিনী লেখিকা বিষয়শ্রেণী:কানাডীয় অনুসন্ধানী সাংবাদিক বিষয়শ্রেণী:অনলাইন সাংবাদিক
থাম্ব|240px|কপালাঙ্ক=(BPD ÷ OFD) × ১০০  কপালাঙ্ক (ইং:Cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়।ব্রিটানিকাসেফালিক ইনডেক্স  কপালঙ্কের ভিত্তিতে করোটির শ্রেণী বিভাজন করা হয়। যেমন:  নারী পুরুষ বৈজ্ঞানিক নাম  অর্থ বিকল্প নাম < ৭৫  < ৭৫.৯   dolichocephalic  'দীঘল মস্তক'  ৭৫ থেকে ৮৩ ৭৬ থেকে ৮১ mesaticephalic  'মাঝারি মস্তক'  mesocephalic; mesocranial > ৮৩ > ৮১.১  brachycephalic  'হ্রস্ব মস্তক'  brachycranial   তথ্যসূত্র    আরো পড়ুন      বহিঃসংযোগ   Cephalic index  Brachycephalic Experienced Veterinarians Database  বিষয়শ্রেণী:নৃতত্ত্ববিদ্যা বিষয়শ্রেণী:জৈবিক নৃবিজ্ঞান